07/09/2017 | Administración LocalMunicipal
Betanzos
Bases da convocatoria dun/ha arquitecto/a por programa temporal para a “oficina área rehabilitación casco histórico e apoio a urbanismo e obra pública”

A presente convocatoria ten por obxecto a selección dun/ha arquitecto/a superior como funcionario/a interino/a por programa temporal conforme ao artigos 10.1c) do Texto Refundido da Lei do Estatuto Básico do Empregado Público, e 23.2 c) da Lei 2/2015, do 29 de abril, de Emprego Público de Galicia, para a execución do seguinte programa temporal na área de urbanismo do Concello de Betanzos: “Programa temporal na área de urbanismo para a oficina municipal da área de rehabilitación do casco histórico de Betanzos ao abeiro da prórroga do plan estatal de fomento do aluguer de vivendas, a rehabilitación e a rexeneración e renovación urbanas 2013-2016”, de acordo coa Orde da Consellería de Infraestruturas e vivenda de data 23/06/2017 sobre a prórroga do programa de rexeneración e renovación urbanas do Plan estatal de foemnto do alquiler de vivendas rehabilitación edificatoria e rexeneración e renovación urbanas 2013-2016 e as axudas autonómicas para este programa, publicada no DOG nº 124 de 30/06/2017. As características da praza interina por programa son as seguintes: Denominación: Arquitecto/a interino por programa temporal. Escala: Administración Especial. Subescala: Técnica Clase: Técnico superior. Grupo: A2 CD: Nivel 26 CE: 8.234,43 euros anuais. Adscrición: Area de Urbanismo e Infraestruturas/obras. Duración do programa temporal: 18 meses, prorrogables por 6 meses máis. O sistema de selección será o de oposición libre. A presente convocatoria será obxecto de publicación no BOP de A Coruña e na páxina web do Concello de Betanzos. O resto de actos do proceso selectivo que deban ser obxecto de publicidade serán publicados unicamente no taboleiro de anuncios e na páxina web do Concello. Os cometidos funcionais deste posto de traballo son fundamentalmente os establecidos no “Programa temporal na área de urbanismo para a oficina municipal da área de rehabilitación do casco histórico de Betanzos ao abeiro da prórroga do plan estatal de fomento do aluguer de vivendas, a rehabilitación e a rexeneración e renovación urbanas 2013-2016”, e particularmente os seguintes: Na oficina de rehabilitación do casco histórico: – Redacción dos documentos de carácter técnico/administrativo necesarios para a incorporación do concello aos acordos das Comisións Bilaterias, ou sucesivas convocatorias de subvencións destinadas á rehabilitación de edificios e vivendas nos ámbitos históricos da cidade. – Actuacións administrativas necesarias para a xustificación do cumprimento dos devanditos acordos perante as Administracións competentes, en coordinación cos servizos municipais de urbanismo e de economía. – Elaboración das Bases reguladoras aplicables á concesión de subvencións á rehabilitación edificatoria na área, así como da correspondente convocatoria. – Información detallada das axudas dos distintos plans de vivenda. – Información das axudas compatibles dentro dos ámbitos e das liñas de financiación:  Conxuntos históricos.  Patrimonio histórico municipal.  IDAE, INEGA, IGAPE, etc. – Asesoramento técnico, visitas técnicas, suxerencia de intervención óptima en inmobles obxecto de actuacións subvencionables, baixo a coordinación de criterios fixados desde o servizo de urbanismo, en aplicación das determinacións do plan especial de protección ou instrumento urbanístico correspondente. – Información aos técnicos encargados da redacción de proyectos nos termos anteriores. – Seguimiento da autorización das licenzas/autorizacións administrativas ou sectoriais relativas ás actuacións, en coordinación co servizo de urbanismo, tramitador dos expedientes. – Control técnico e económico das intervencións subvencionadas, incluíndo a supervisión de presupostos e facturas e informe de finalización das actuacións, previa certificación final das obras pola dirección facultativa. – Estreita colaboración cos propietarios e propietarias. -Colaborar na redacción do plan especial de protección (téndose asinado un contrato de asistencia técnica externa para a elaboración da información previa requirida para este) especialmente no traballo de campo, aos efectos de permitir a elaboración dunha adecuada diagnose do estado de conservación da edificación, que permita desenvolver tanto as accións de planificación en redacción como as de control e disciplina adecuadas, coa finalidade de paliar o progresivo deterioro da cidade, axudando así mesmo a focalizar os puntos onde os esforzos de fomento da rehabilitación deban ser maiores. Estes traballos comprenderían: · Visitas técnicas e elaboración de informes do estado das edificacións/inmobles segundo plan de inspección a elaborar polo Servizo de urbanismo e baixo a súa supervisión. · Elaboración de valoracións económicas das actuacións a desenvolver para o adecuado cumprimento do deber de conservación naquelas edificacións que requiran intervencións urxentes e así se estableza de acordo aos informes correspondentes do Servizo de urbanismo, segundo o correspondente plan de inspección. · Apoio técnico ao Servizo de Urbanismo para a implantación do informe de avaliación dos edificios. · Apoio técnico ao Servizo de Urbanismo na elaboración dun censo das actividades económicas que se desenvolven na área de rehabilitación, así como do estado de ocupación de edificacións e locais. -Colaboración e apoio puntual á redacción de proxectos de obras/infraestruturas nos espazos públicos, aos efectos de poder acadar subvencións dispoñibles doutras Administracións fóra dos programas de vivienda estritamente vencellados á rehabilitación edificatoria. En casos puntuais poderá prestar apoio en outras areas ou servizos administrativos municipais que o requiran, sempre que se trate de funcións propias do posto de arquitecto e estea debidamente xustificado por necesidades do servizo. Para tomar parte no proceso selectivo será necesario cumprir os requisitos seguintes: -Idade: Ter cumpridos os dezaseis anos e non exceder, no seu caso, da idade máxima de xubilación forzosa. -Nacionalidade: Ser de nacionalidade española ou de nacionalidade dalgún dos demais estados aos que se refire e nas condicións que establece o artigo 57 do Real Decreto Lexislativo 5/2015, do 30 de outubro, do Estatuto básico do empregado público. -Capacidade: Non padecer enfermidade nin estar afectado/a por limitación física ou psíquica que sexa incompatible co desempeño das correspondentes funcións. As persoas con minusvalías deberán aportar certificación do correspondente organismo, facendoo constar asemade na instancia, sinalando si precisan adaptacións para realización das probas e especificando tales adaptacións. -Habilitación: Non estar separado/a do servizo de ningunha Administración Pública en virtude de expediente disciplinario nin atoparse inhabilitado/a por sentencia firme para o exercicio de funcións públicas. Os/as aspirantes que non tiveran a nacionalidade española deberán acreditar, igualmente, non estar sometidos/as a sanción disciplinaria ou condena penal que impida, no seu Estado, o acceso á función pública. -Titulación: Estar en posesión do título universitario de Grado en arquitectura, ou titulación equivalente que habilite para o exercicio da profesión de arquitecto. No caso de titulacións obtidas no estranxeiro, deberá estarse en posesión da credencial que acredite a súa homologación. Tódolos requisitos relacionados con anterioridade posuiranse polo aspirante no momento de remata-lo prazo de presentación de instancias, debendo de continuar en posesión dos mesmos ata o momento de formalización do contrato.4.1.- Os que desexen formar parte do proceso selectivo, deberán presentar solicitude no modelo oficial que estará a disposición dos interesados nas dependencias administrativas do Concello de Betanzos e na paxina web do Concello de Betanzos (www.Betanzos.net), dirixidas á Sr. alcalde-Presidente do Concello de Betanzos, ou por medio dos restantes medios admitidos legalmente. O Concello de Betanzos reservase a posibilidade de facer oferta ó servizo público de emprego.4.2.- Para ser admitido ao proceso selectivo os aspirantes manifestarán na súa solicitude de participación, que reúnen todas e cada unha das condicións esixidas na Base 3ª, referidas sempre á data de expiración do prazo de presentación de instancias. A autoridade convocante, por si ou a proposta do Tribunal, deberá dar conta ós órganos competentes das inexactitudes ou falsedades en que pudiesen incurre-los aspirantes, para os efectos procedentes.4.3.- O prazo de presentación de instancias será de 10 días hábiles, contados a partir do seguinte ó da publicación das bases no BOP de A Coruña.4.4.- As instancias presentaranse no Rexistro Xeral do Concello de Betanzos (Praza de Galicia nº1 de Betanzos), ou ben nos lugares e na forma que determina o artigo 16 da Lei 39/2015, do 1 de outubro, do Procedemento Administrativo Común. Deberá de adxuntarse a seguinte documentación: - Fotocopia do D. N. I. - Xustificante da titulación esixida (copia autenticada do título académico). 4.5.- Os erros materiais ou de feito e os aritméticos que se puidesen advertir, poderanse rectificar en calquera momento, de oficio ou petición do interesado.5.1.- Rematado o prazo de presentación de instancias, o Sr. Alcalde ditará resolución no prazo máximo de tres días declarando aprobada a lista provisional de admitidos, así como a de excluídos xuntamente coas causas que motivaron a exclusión. Esta resolución publicarase no Taboleiro de Edictos do Concello de Betanzos e na páxina web do Concello.5.2.- Perante o prazo de dez días, de conformidade co previsto no art.68 da Lei 39/2015, do 1 de outubro, do Procedemento Administrativo Común, poderanse corrixir os defectos a que se alude no referido artigo, e formular as reclamacións ás listas provisionais. De non presenta-la solicitude de rectificación ou reclamación no indicado prazo, decaerá no seu dereito, sendo excluído definitivamente da lista de aspirantes.5.3.- Se non presentasen reclamacións á lista provisional considerarase definitiva.5.4.- No suposto de existir reclamacións, estas serán aceptadas ou rexeitadas na mesma resolución do Sr. Alcalde pola que se aprobe a lista definitiva dos admitidos e excluídos, a cal ditarase no prazo máximo de tres días e se fará pública na mesma forma exposta con anterioridade.6.1.- O Tribunal Cualificador, estará constituído da seguinte forma, respetando o establecido no artigo 60 do Real Decreto Lexislativo 5/2015, do 30 de outubro, do Estatuto Básico do Empregado Público: Presidente/a: O persoal funcionario da Corporación que se nomee. Secretaria/o: O secretario da Corporación ou funcionario da Corporación que lle substitúa. Vogais: Tres vogais persoal funcionario designados/as pola Alcaldía. Os membros do tribunal deberán posuír titulación ou especialización iguais ou superiores ós esixidos para o acceso ao posto convocado.6.2.- Os membros do tribunal deberán absterse de intervir, notificándollo á autoridade convocante, cando concorran neles algunhas das circunstancias previstas nos artigo 23 e 24 da Lei 40/2015, do 1 de outubro, do réxime xurídico do sector público.6.3.- O Tribunal non poderá constituírse nin actuar sen a asistencia, cando menos, de tres dos seus membros.6.4.- O Tribunal resolverá por maioría de votos dos seus membros presentes tódalas dúbidas e propostas que xurdan para aplicación das normas contidas nestas bases e estará facultado para adoptar as medidas necesarias que garantan a debida orde da oposición en todo o que non estea previsto nas Bases. Os seus acordos serán impugnables nos supostos e na forma establecida pola Lei 39/2015, do 1 de outubro, do procedemento administrativo común.6.5.- O Tribunal poderá dispoñer da incorporación ós seus traballos de asesores especialistas cando as circunstancias así o aconsellen.6.6.- A Resolución que conteña a composición do Tribunal e a data, hora e lugar en que se procederá á realización do primeiro exercicio da oposición, publicarase no Taboleiro de Edictos e na páxina web do Concello de Betanzos.6.7.-Os membros do Tribunal terán dereito a asistencias pola súa participación nas sesións do Tribunal de acordo co disposto no artigos 1.1d) e 27.1b), 29 e 30.1 e Anexo IV do RD 462/2002, do 24 de maio, sobre indemnizacións por razón do servizo. O Tribunal terá a categoría primeira e prevense un número máximo de 5 sesións (25 asistencias) neste procedemento selectivo. O procedemento de selección será o de oposición libre. A oposición consistirá na realización de tres exames obrigatorios e eliminatorios cunha puntuación máxima de 10 puntos os dous primeiros e de apto ou non apto o terceiro.7.1. Primeiro exercicio. Consistirá en desenvolver por escrito, no tempo máximo de 2 horas 2 temas sobre 4 posibles elixidos ao azar do programa da convocatoria (Anexo I), 2 temas da parte xeral e 2 temas da parte específica Neste exercicio avaliarase a formación xeral e académica, a claridade, a orde das ideas, a facilidade de exposición escrita e a capacidade de síntese. A puntuación máxima desta fase será de 10 puntos. O aspirante quen non acade 5 puntos será eliminado do proceso selectivo. Correspóndelle ao tribunal determinar o nivel de coñecementos básico para acadar a puntuación mínima.7.2. Segundo exercicio. Consistirá na resolución de 2 supostos prácticos relacionados coa parte específica do programa da convocatoria e coas funcións do posto, nun tempo máximo de 2 horas. Para a realización deste exercicio os aspirantes poderán consultar textos legais. O Tribunal poderá acordar a lectura pública do exercicio polos aspirantes, podendo formular preguntas aos aspirantes sobre o suposto práctico realizado. Valorarase a formación xeral e académica, a claridade, a orde das ideas, e a capacidade de aplicar os coñecementos teóricos á resolución de problemas prácticos. A puntuación máxima desta fase será de 10 puntos. O aspirante quen non acade 5 puntos será eliminado do proceso selectivo.7.3. Terceiro exercicio. Proba de coñecemento do galego. Consistirá na tradución dun texto de contido administrativo de castelán ao galego nun tempo máximo de 30 minutos. Terá carácter obrigatorio e eliminatorio para aqueles aspirantes que no acrediten antes da súa realización estar en posesión do título de CELGA 4 ou equivalente. Este exercicio será cualificado de apto ou non apto, sendo eliminados aqueles aspirantes que non sexan declarados aptos.8ª.- LISTA DE APROBADOS E BOLSA DE TRABALLO 8.1.- Rematados os distintos exercicios da oposición o Tribunal publicará no Taboleiro de Edictos e na páxina web do Concello de Betanzos a relación dos candidatos por orden da puntuación obtida, coa indicación da puntuación acadada en cada un dos exercicios do proceso selectivo. En caso de empate será nomeado o aspirante que tivese maior puntuación no primeiro exercicio, e se persiste o empate o aspirante que tivese maior puntuación no segundo exercicio, e así sucesivamente.8.2.- O Tribunal elevará a proposta, ademais da acta da derradeira sesión, ao Sr. Alcalde para que proceda á resolución do expediente de selección de persoal e o nomeamento como persoal funcionario interino por programa temporal.8.3.- O Tribunal non poderá aprobar nin declarar que superaron a selección un número superior de aspirantes ao do posto convocado. Calquera proposta de aprobados que contraveña ó anteriormente establecido será nula de pleno dereito.8.4.- Os candidatos que superasen todos os exercicios e non consigan o posto de traballo pasarán a formar parte dunha bolsa de traballo para futuros nomeamentos interinos (substitucións de baixas, maternidade, vacacións ou permisos de longa duración, etc…) cunha duración de 2 anos dende a constitución da mesma por resolución de alcaldía, de tal maneira que, se o Concello precisa dun arquitecto/a para substituír temporalmente ao titular do posto acudirá a dita bolsa seleccionando ao primeiro deles. Soamente poderá seleccionar ao seguinte cando aquel rexeitara o posto, o que suporá pasar ó final da lista, salvo que se de a circunstancia de estar de baixa por incapacidade laboral o que deberá xustificarse aportando a documentación necesaria.9.1.- O aspirante seleccionado en primeiro lugar, no prazo de cinco días naturais contados dende o día seguinte a aquel no que se fixese pública a lista de aprobados, deberá presentar na secretaría do Concello de Betanzos, os seguintes documentos, agás os que xa obren no expediente: a) Copia autenticada, ou fotocopia que deberá presentarse co orixinal para a súa compulsa, do D. N. I. b) Copia autenticada, ou fotocopia que deberá presentarse acompañada do orixinal para a súa compulsa, do título esixido na convocatoria. c) Certificación médica acreditativa de non padecer enfermidade nin estar afectado por limitación física ou psíquica que sexa incompatible co desempeño das funcións do posto de traballo. d) Declaración formal, baixo xuramento ou promesa, de non haber sido separado mediante expediente disciplinario, do servizo ás Administracións Públicas, nen se atopar inhabilitado para o exercicio de funcións públicas. e) Declaración formal, baixo xuramento ou promesa, de non atoparse incurso en ningunha causa de incapacidade e incompatibilidade de conformidade coa lexislación vixente.9.2.- Os que tivesen a condición de funcionarios públicos ou persoal laboral, estarán exentos de xustificar documentalmente as condicións e requisitos xa amosados para obter o seu anterior nomeamento, debendo presentar certificación da administración da que dependeran para acreditar tal condición.9.3.- Os que dentro do prazo sinalado, agás nos casos de forza maior, non presentasen a documentación esixida, non poderán ser nomeados, sen prexuízo da responsabilidade en que houbesen podido incorrer por falsedade dimanante da solicitude para participar na oposición. Polo Sr. Alcalde-Presidente do Concello de Betanzos, nomearase ao aspirante proposto polo tribunal mediante resolución de alcaldía. O aspirante nomeado deberá tomar posesión no prazo de cinco días naturais, a contar do seguinte ó que lle sexa notificado o cintado nomeamento, debendo prestar previamente xuramento ou promesa, de conformidade co establecido R. D. 707/1979, do 5 de abril. Ata que sexa nomeado/a e se incorpore ó posto de traballo correspondente, o aspirante non terá dereito a percepción económica algunha. O Tribunal queda facultado para resolver as dúbidas que se presentaren e tomar os acordos necesarios para a boa orde do proceso selectivo, en todo canto non estea previsto nestas bases. En todo o non previsto nestas bases, serán de aplicación ás probas selectivas as seguintes disposicións: Lei 7/85, de 2 de abril, Reguladora de Bases de Réxime Local; Real Decreto Lexislativo 781/1986, de 18 de abril; Texto Refundido da Lei do Estatuto Básico do Empregado Público, aprobado por RDL 5/2015, de 30 de outubro; Lei 2/2015, do 29 de abril, de Emprego Público de Galicia; Lei 5/1997, de 22 de xuño, da Administración Local de Galicia. Serán tamén de aplicación o R. D. 364/1995, de 10 de marzo, Decreto 95/91, de 20 de marzo, polo que se aproba o Regulamento de selección de persoal Administración da Comunidade Autónoma de Galicia; o Real Decreto Lexislativo 1/95, de 24 de marzo, de Estatuto de Traballadores; a Lei 39/2015, do 1 de outubro, do procedemento administrativo común, e tódalas demais normas de xeral aplicación para estes supostos. As presentes bases, así como cantas actas administrativas se deriven dela e da actuación do Tribunal, poderán ser impugnados polos interesados nos casos e na forma establecida na Lei 39/2015, do 1 de outubro, do procedemento administrativo común.” Betanzos, 30 de Agosto de 2017 O Alcalde, Asdo./ José Ramón García Vázquez.1.- A Constitución Española de 1978: Estrutura e contido. A reforma constitucional. A Coroa. Sucesión. O Rei: as súas funcións.2.- Dereitos fundamentais e liberdades públicas.3.- As Cortes Xerais. As funcións das Cortes. O funcionamento das Cortes.4.- O Goberno e a Administración. O Goberno: composición e funcións. Relacións entre o Goberno e as Cortes Xerais.5.- O Poder Xudicial. O Consello Xeral do Poder Xudicial. O Tribunal Constitucional. Organización e funcións. Recursos e procesos ante o Tribunal Constitucional.6.- A Comunidade Autónoma Galega. O Estatuto de Autonomía. O Parlamento de Galicia.7.- Administración autonómica de Galicia. Organización e estrutura básica.8.- O réxime local español. Principios constitucionais. As entidades locais: A provincia e outras entidades locais.9.- O municipio. Organización e competencias. O termo municipal. A poboación. O Padrón de habitantes.10.- O municipio de Betanzos. Organización municipal específica: Pleno, Alcalde, Xunta de Goberno Local, tenentes de Alcalde e concelleiros delegados. Comisións informativas e outros órganos complementarios.11.- Bens das Entidades Locais. Réxime de utilización dos bens de dominio público.12.- Bens das Entidades Locais. Bens patrimoniais, utilización e medios de defensa.13.- O servizo público na esfera local. Os modos de xestión dos servizos públicos.14.- Persoal ao servizo das Entidades Locais.15.- Incompatibilidades do persoal ao servizo das Administracións Públicas.16.- Dereitos e deberes dos empregados públicos. Réxime disciplinario do persoal ao servizo das Administracións Públicas.17.- A potestade regulamentaria dos entes locais. Regulamentos, ordenanzas e bandos.18.- As facendas locais. Recursos das facendas locais. Especial referencia aos recursos do municipio. O orzamento das entidades locais, contido e aprobación. Control e fiscalización do gasto público.19.- O acto administrativo: Concepto, clases e elementos. A eficacia dos actos administrativos. Nulidade e anulabilidade.20.- O procedemento administrativo común. Principios. Normativa reguladora. Os interesados no procedemento administrativo. Dereitos dos cidadáns, en particular acceso aos rexistros e arquivos.21.- O procedemento administrativo común: fases do procedemento. Formas de terminación.22.- A revisión dos actos administrativos. Os recursos administrativos. A xurisdición contencioso administrativa: o recurso contencioso administrativo.23.- A potestade sancionadora. Principios do exercicio da potestade sancionadora. Procedemento.24.- A responsabilidade patrimonial da administración pública. Os procedementos das administracións públicas en materia de responsabilidade patrimonial: procedemento xeral e procedemento abreviado.25.- A e-administración: concepto. Réxime xurídico da administración electrónica. Xestión electrónica de procedementos administrativos.26.- O acceso electrónico dos cidadáns aos servizos públicos. Normativa de aplicación na Comunidade Autónoma de Galicia. Sede electrónica. Identificación e autenticación. Rexistros, comunicacións e notificacións electrónicas. A xestión electrónica dos procedementos.27.- A protección de datos de carácter persoal. Normativa reguladora. Principios informadores e dereitos das persoas en materia de protección de datos. Ficheiros de titularidade pública. Réxime sancionador.28.- Os contratos do sector público: As Directivas Europeas en materia de contratación pública. Obxecto e ámbito do Texto refundido da Lei de Contratos do Sector Público. Tipos de contratos do Sector Público.29.- Os principios xerais da contratación do sector público: Racionalidade, liberdade de pactos e contido mínimo, perfección e forma, o réxime de invalidez dos contratos e o recurso especial en materia de contratación. As partes nos contratos do sector público. Os órganos de contratación. A capacidade e solvencia dos contratistas. Prohibicións.30.- Preparación dos contratos administrativos. O prezo, o valor estimado. A revisión de prezos. Garantías na contratación do sector público. Clases de expedientes de contratación. Procedementos e formas de adxudicación dos contratos. Criterios de adxudicación. Perfeccionamento e formalización dos contratos administrativos.31.-Execución e modificación dos contratos administrativos. Prerrogativas da Administración. Extinción. A cesión dos contratos e a subcontratación.32.- Execución de obras pola propia Administración.33.-Prevención de Riscos Laborais. Lexislación básica.34.- Delitos relativos á ordenación do territorio e o urbanismo, a protección do patrimonio histórico e o medio ambiente. Protección penal da flora e da fauna.35.- Economía de Betanzos. Sectores económicos. Actividade comercial e industrial. Historia. Patrimonio cultural e histórico. Arquitectura relixiosa, popular e civil.36.- Xeografía de Betanzos. Situación, orografía, xeoloxía, hidroloxía e climatoloxía. División por parroquias. Poboación.1.- Evolución histórica do Dereito Urbanístico español.2.- Real Decreto Lexislativo 7/2015, de 30 de outubro, polo que se aproba o texto refundido da Lei do Solo e Rehabilitación Urbana.3.- Lei 8/2013, do 26 de xuño, de rehabilitación, rexeneración e renovación urbanas.4.- Costas e portos: lexislación estatal e autonómica. O dominio público marítimo terrestre e a súa protección. Planificación urbanística da franxa litoral e dos portos. Distribución de competencias entre as administracións estatal, autonómica e local.5.- Normativa urbanística aplicable na Comunidade de Galicia: Lei 2/2016, do 10 de Febreiro, do Solo de Galicia. O Regulamento da Lei do Solo de Galicia aprobado por Decreto 143/2016, do 22 de setembro.6.- Normativa galega de protección da paisaxe. Estratexia Galega da Paisaxe. Catálogos da Paisaxe.7.- Directrices de Ordenación do Territorio.8.- Plan de ordenación do Litoral.9.- Planeamento urbanístico municipal. Determinacións legais e regulamentarias. Ordenanzas Municipais. Determinación sobre redes públicas.10.- Réxime urbanístico do solo. Clasificación do Solo. Dereitos e deberes.11.- O plan básico autonómico e os plans básicos municipais.12.- Planeamento de desenvolvemento dos plans xerais. Os Plans parciais: Disposicións xerais. Obxecto. Determinacións e documentación. Plans especiais: Finalidades e clases.13.- Delimitacións do solo de núcleo rural. Estudos de detalle. Catálogo de bens e espazos protexidos.14.- Os Plans xerais de ordenación municipal. Formulación e contido. Determinacións. Documentación. Procedemento para a súa aprobación.15.- Vixencia, modificación e revisións dos plans.16.- Execución dos plans. Requisitos previos á actuación. Ámbito de actuación.17.- Delimitación de polígonos de execución. Sistemas de actuación. Principios xerais da execución dos plans. Substitución do sistema.18.- Distribución equitativa de beneficios e cargas. Áreas de repartición. Aproveitamento tipo.19.- O sistema de compensación. Execución directa polos propietarios. Disposicións xerais. Xuntas de compensación. Estatutos e bases. Proxecto de compensación. Execución de obras e cesións.20.- O sistema de cooperación. Proxecto de reparcelación. Criterios e procedemento.21.- Sistema de expropiación. Disposicións xerais. Procedemento do sistema de expropiación. Pago do xustiprezo. Toma de posesión.22.- O sistema de execución forzosa. Características do sistema. Contido e efectos.23.- Réxime de valoración do Solo. Criterios xerais de valoracións do solo e demais dereitos.24.- Intervención da Comunidade de Galicia en actos de uso do Solo, edificación e construción. Cualificacións urbanísticas.25.- A intervención na edificación e no uso do solo. As licenzas: actos suxeitos a licenza, actos promovidos polas administracións públicas. As comunicacións previas: actos suxeitos a comunicacións previas.26.- Contido do proxecto técnico de obra, contido da licenza, licenza de primeira ocupación, silencio administrativo na concesión de licenzas. Os informes sectoriais.27.- Inspección urbanística. Ordes de execución, en especial as relativas á conservación e rehabilitación.28.- Protección da legalidade urbanística. Supostos legais e medidas de protección.29.- A declaración legal de ruína. Ruína legal e ruína física. Intervención do arquitecto nos expedientes de ruína. Informes e ditames.30.- Instrumentos de incidencia no mercado inmobiliario. Patrimonio público do Solo. Dereito de tanteo e de retracto.31.- Infraccións urbanísticas. Tipos. Sancións. Prescricións.32.- Normativa urbanística do Concello de Betanzos.33.- Ordenanzas e instrucións municipais en materia de urbanismo do Concello de Betanzos.34.- Infraestruturas xerais viarias, redes arteriais e urbanas. Lei de Estradas da Comunidade de Galicia.35.- Lexislación sobre Augas e Regulamentos de desenvolvemento.36.- Código Técnico da Edificación: Obxecto. Ámbito de aplicación. Condicións Xerais para o cumprimento do CTE. Esixencias básicas. Condicións do proxecto. Contido do proxecto.37.- Obtención de terreos de sistemas xerais e locais.38.- Criterios de deseño arquitectónico e urbano en conxuntos históricos. Principios teóricos de restauración e rehabilitación.39.- Normativa galega sobre emprendemento e competitividade.40.- Normativa vixente en materia de accesibilidade.41.- Disposicións mínimas de seguridade e saúde nas obras de construción. Disposicións xerais. Disposicións específicas de seguridade e saúde durante as fases do proxecto e execución das obras. Avaliación e prevención de riscos en obras e actividades que non requiran proxecto.42.- Normas urbanísticas e culturais na regulación do Patrimonio Arquitectónico.43.- Concepto de Patrimonio histórico, o seu marco constitucional e sistema de pertenza ao mesmo.44.- Lexislación sobre Patrimonio Cultural de Galicia.45.- Pavimentacións especiais en conxuntos históricos-artísticos.46.- Mobiliario en conxunto histórico-artístico.47.- Criterios de deseño e adecuación na contorna de edificios históricos-artísticos.48.- Os Bens de Interese Cultural na lexislación sobre Patrimonio. Ordenación xeral e especial.49.- A Lei 38/1999 de Ordenación da Edificación. Ámbito de aplicación e requisitos da edificación.50.- O proceso edificatorio na Lei 38/1999 de Ordenación da Edificación.51.- Valoracións urbanísticas e expropiatorias. Regulación contida no texto refundido da Lei do solo e no Regulamento de valoracións.52.- Valoracións fiscais. Valor catastral (normativa técnica estatal para o seu cálculo). A comprobación de valores de prezos medios de mercado aplicable a determinados inmobles rústicos e urbanos situados na Comunidade Autónoma de Galicia (normativa técnica autonómica para o seu cálculo). 53.- Espazos naturais: lexislación estatal e autonómica. Espazos naturais de interese comunitario. Usos permitidos e prohibidos nas zonas de especial conservación. Significado das actividades vinculadas aos usos tradicionais.54.- Actuacións protexidas en materia de rehabilitación. Lexislación estatal e autonómica. Rehabilitación de vivendas e edificios no medio rural e en conxuntos históricos. Remate exterior de vivendas rurais. Infravivenda. Requisitos, condicións e tramitación.55.- As NNSS de Planeamento do Concello de Betanzos. O abaixo asinante solicita ser admitido/a á oposición a que se refire a presente instancia e declara que son certos os datos obrantes nela, e que reúne as condicións esixidas na base terceira da devandita convocatoria publicada no BOP de A Coruña de data_________________que declara coñecer, comprometéndose a probar documentalmente tódolos datos que figuran nesta solicitude. En a de de 2017 Sinatura SR.: ALCALDE-PRESIDENTE DO CONCELLO DE BETANZOS